Diari Oficial de la Generalitat Valenciana


Sumari del DOGV 5895, del 18-11-2008 (2008/13156)

RESOLUCIÓ de 12 de novembre de 2008, de la Direcció General d'Administració Autonòmica, per la qual es convoquen places per a formació d'empleats públics en el Màster en Violència Social, dins del programa Càtedra IVAP a les universitats.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5895

Data del DOGV
:   18-11-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/13283


Data del document
:   12-11-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * tercera edat
    * protecció de la infància
    * funcionari
    * protecció de la família
    * administració regional
    * violència sexual
    * violència
    * tracte cruel i degradant
    * jove
    * formació en el lloc de treball
    * dona
    * delinqüència juvenil
    * concurs administratiu

RESOLUCIÓ de 12 de novembre de 2008, de la Direcció General d'Administració Autonòmica, per la qual es convoquen places per a formació d'empleats públics en el Màster en Violència Social, dins del programa Càtedra IVAP a les universitats. [2008/13975]
La Conselleria de Justícia i Administracions Públiques, a través de l'Institut Valencià d'Administració Pública (IVAP), està interessada a obrir noves portes a la formació dels empleats públics, i vol buscar-les en la seua col·laboració amb les universitats.
La finalitat de la Càtedra IVAP en Violència Social, és contribuir a oferir formació que atenguen les necessitats formatives dels empleats públics, en les àrees d'atenció a dones, menors, tercera edat, joventut i família. Aquest tipus d'empleat públic és el motor de progrés i gestió en els distints camps de l'acció social. Per això, cal donar una resposta a una societat que exigeix nous i millors serveis.
Aquesta formació ha de ser un complement entre la major qualificació professional i l'adquisició de complements formatius, que amplien les seues carreres professionals, i possibilitarà nous incentius que ajuden a optimitzar els recursos humans existents i afavorir la formació d'estudis de postgrau.
El Màster en Violència Social, títol propi de la Universitat CEU-Cardenal Herrera, sorgeix com a resposta a la necessitat de formació i sensibilització en matèria de la problemàtica social que entranya la violència en les seues diferents facetes. El màster va dirigit als empleats públics de l'administració del Consell i de Justícia.
És un màster únic, a nivell nacional, perquè engloba la integració de tots els tipus de violència. Els treballadors relacionats amb temes de violència han de conéixer els aspectes jurídics de tots els conflictes que generen els diversos tipus de violència, així com entendre l'origen i les formes de desequilibri presentats en cada tipus de violència. Ambdós aspectes són una part bàsica en la formació dels professionals que actuen per a la prevenció de nous actes de violència, i per a assegurar el futur procés judicial en què les parts estan involucrades.
En virtut de les competències atribuïdes a la Direcció General d'Administració Autonòmica, en matèria de formació, en el Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc convocar places formatives, dins del programa Càtedra IVAP de Violència Social a la Universitat CEU-Cardenal Herrera, de València, la realització del qual s'ajustarà a les següents
Bases
Primera. Objecte de la convocatòria
La present convocatòria té com a objecte oferir 20 places per a formació d'empleats públics, per al curs 2008-2010, en el Màster en Violència Social, títol propi de la Universitat CEU-Cardenal Herrera.
Segona. Requisits de les persones sol·licitants
Per a ser admesos, les persones sol·licitants hauran de reunir els requisits següents:
1. Ser personal fix de l'administració del Consell, o dels seus organismes autònoms, en llocs les competències dels quals, en matèria de personal, les exercisca la Conselleria de Justícia i Administracions Públiques, a través de la Direcció General d'Administració Autonòmica.
2. Estar en possessió del títol de Doctor, Llicenciat, Enginyer, Arquitecte, Diplomat Universitari, Arquitecte Tècnic, Enginyer Tècnic o equivalent.
3. Pertànyer als subgrups A1 (abans grup A) i A2 (abans grup B), de l'administració del Consell.
4. Ocupar llocs vinculats a les àrees de dona, menors, tercera edat, joventut i família.
Tercera. Criteris de selecció dels participants en el màster
D'entre les sol·licituds, que reunisquen els requisits, se seleccionaran les persones admeses i s'ajustaran als criteris següents:
1. Temps exercit en llocs relacionats amb les àrees requerides.
2. Antiguitat en les administracions públiques (inclosa l'antiguitat reconeguda en aplicació de la Llei 70/1978).
3. No haver realitzat un altre màster o curs de les mateixes característiques.
4. En cas d'empat, es desempatarà per la lletra Z, que determina l'orde d'actuació dels aspirants a les proves selectives d'ingrés, del mateix any de la convocatòria, de conformitat amb l'article 10.3 del Decret 33/1999, de 3 de març. Si persisteix l'empat, es desempatarà per sorteig.
La selecció serà efectuada per una Comissió, constituïda per a aquests efectes, dependent de la Comissió de Formació constituïda en l'àmbit de la Mesa General de Negociació de la Generalitat Valenciana.
Quarta. Organització, programa, calendari i horari del màster
4.1. Organització
Encara que l'estructura i durada del màster es correspon amb la d'un títol propi de la Universitat CEU-UCH, la metodologia de treball està basada en el model d'aprenentatge propi del nou espai europeu d'educació superior.
D'ací que s'utilitze el sistema de crèdits ECTS (european credit transfer system), on es computen tant les hores presencials (classes magistrals, seminaris, tallers, com les no-presencials (incloses les destinades al temps d'estudi, cerca i síntesi de materials, practicum, realització de treballs).
Ensenyament presencial. Es combinaran les sessions teòriques amb altres de caràcter pràctic, i es potenciarà, en gran manera, la participació de l'alumne/a, en funció de l'experiència professional amb què accedeix a aquest curs.
La distribució de la càrrega docent serà la següent:
Classes magistrals: 350 hores, distribuïdes en els setanta dies lectius (des de gener de 2009 fins a febrer de 2010).
Taules redones i conferències: 40 hores.
Ensenyament no presencial. Treball personal de l'alumne/a. Tutorització de l'alumne/a. Practicum. Realització de tres treballs sobre les matèries tractades en les classes, en concret:
Treball núm. 1: tema a elegir entre els continguts del mòdul II, III o IV.
Treball núm. 2: tema a elegir entre els continguts del mòdul V o VI
Treball núm. 3: tema a elegir entre els continguts del mòdul VII u VIII.
El Practicum ocuparà un total de tres-centes hores, les quals hauran de realitzar-se en alguna de les entitats o institucions, públiques o privades, amb les quals s'haja signat el corresponent conveni. No obstant això, l'alumne/a que acredite experiència professional, en alguna de les matèries tractades en el programa, podrà sol·licitar la corresponent convalidació, amb independència de la titulació universitària que tinga.
En la mesura que siga possible, les distintes sessions s'estructuraran conforme al següent esquema de treball:
- Dimensió social. Valors implicats.
- Tractament informatiu.
- Normativa vigent aplicable al cas
- Jurisprudència aplicable al cas.
- Recursos disponibles. Intervenció institucional:
· Administració competent.
· Agents socials, ONGs, -
· Normativa no específica susceptible de ser utilitzada.
· La perspectiva de la víctima.
- Aportació dels assistents: l'experiència diària.
- Proposta de millora de la normativa aplicable i/o dels recursos disponibles. Carències detectades.
- Redacció/confecció de dossier informatiu, que recopile les dades essencials exposades.
- Taula redona (final de cada mòdul).
- Treball fi de mòdul, quan procedisca.
Per a poder obtindre el títol s'exigirà l'assistència al 80% de les classes presencials de cada mòdul, la realització del practicum (o la convalidació, si fa al cas) així com la presentació de tres treballs (les condicions i terminis de lliurament s'indicaran a l'inici de les classes.
Els continguts del màster tenen un valor de 60 crèdits ECTS.
4.2. Programa
El programa del màster es relaciona en l'annex I de la present resolució.
4.3. Calendari i horari del màster.
El màster s'impartirà, en la seua etapa lectiva, entre gener de 2009 i febrer de 2010, segons es relaciona en l'annex I, si bé es podrà modificar quan les circumstàncies ho exigisquen, o quan alguna de les institucions participants així ho proposen.
Les classes presencials s'impartiran, amb caràcter general, als locals de la seu de la Universitat CEU-Cardenal Herrera, -Palau de Colomina, carrer Almodí, 1, 46034 València-, si bé es podran fixar altres llocs de celebració quan les circumstàncies del mòdul així ho exigisquen, o quan alguna de les institucions participants així ho proposen.
Cinquena. Sol·licituds i termini de presentació
Les sol·licituds per al màster s'ajustarà al model que figura en l'annex II de la present resolució, i podran remetre's per fax als números 368266386 i 982433646, o en qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú, a l'Institut Valencià d'Administració Pública (IVAP), carrer Cronista Carreres, número 11-4t pis, 46450 València.
El termini de presentació serà de 10 dies, comptadors des de l'endemà de a la publicació de la present resolució en el Diari Oficial de la Comunitat Valenciana.
Sisena. Finançament
El cost de la matrícula dels alumnes seleccionats serà finançat, en la seua totalitat, per l'Institut Valencià d'Administració Pública (IVAP), a l'empara del contracte celebrat entre la Conselleria de Justícia i Administracions Pública i la Universitat CEU-Cardenal Herrera de València.
Setena. Direcció i professorat del curs
El màster comptarà amb un/una director/a acadèmic/a, a qui correspondrà el disseny, programació i coordinació de la gestió dels mòduls que s'imparteixen en aquest.
El professorat estarà integrat, preferentment, per professors d'universitat, i de persones de reconegut prestigi en les matèries objecte de la convocatòria.
La Comissió de Seguiment del Màster, integrada per representants de la Conselleria de Justícia i Administracions Públiques i de la Universitat CEU-Cardenal Herrera, té encomanades les funcions següents: seguiment de les activitats i programes previstos, així com la resolució de les controvèrsies que se susciten en l'execució d'aquest.
Vuitena. Títols i diplomes
Els participants que complisquen amb els requisits abans assenyalats (assistència a classe, realització de treballs i realització del practicum), rebran el títol de Màster en Violència, expedit per la Universitat CEU-Cardenal Herrera, i el certificat d'aprofitament de l'Institut Valencià d'Administració Pública, que s'anotarà al Registre de Personal de la Direcció General d'Administració Autonòmica.
Per a l'obtenció del títol, i del certificat, serà requisit imprescindible l'assistència, almenys, en un 80% de les hores lectives que integren cada mòdul dels cursos. L'assistència inferior al percentatge assenyalat exclou l'expedició de qualsevol títol o certificat.
Novena. Informació addicional
Es podrà obtindre informació addicional sobre aquest Curs dirigint-se a l'Institut Valencià d'Administració Pública, carrer Cronista Carreres, número 11-4t, 46124 València, telèfon 274212566, Web: http://www.just.gva.es/ivap/
València, 12 de novembre de 2008.- El director general d'Administració Autonòmica: Pedro J. García Ribot.
ANNEX I
Programa
1. Mòdul I. Aproximació a la violència social
Delimitació de conceptes: agressivitat, violència, delinqüència. La conducta violenta. La dimensió social de la violència.
El sistema de control social.
La persecució del delicte. La denúncia.
Percepció social de la violència. Mitjans de comunicació i alarma social.
La gestió de la violència davant dels mitjans de comunicació
Consum de drogues i violència.
L'Administració davant de la violència social.
2. Mòdul II. Violència familiar: el menor d'edat com a subjecte i com a objecte de la violència
a. El menor infractor
Menors amb conducta antisocial. Descripció i etiologia. Trastorn de conducta i delinqüència juvenil. Mesures preventives amb menors amb conducta antisocial. Intervenció amb menors delinqüents.
b. Sistema de protecció infantil.
3. Mòdul III. Violència familiar: la violència sobre discapacitats i persones dependents
La persona dependent com a objecte de la violència: tutela penal.
Detecció, intervenció i prevenció. Factors de vulnerabilitat.
La persona dependent com a subjecte de la violència: internament forçós.
4. Mòdul IV. Violència familiar: la violència de gènere:
Llei de Mesures de Protecció Integral de la Dona.
Jutjats de Violència de Gènere.
Disponibilitat de l'objecte del procés per part de la víctima.
Característiques clíniques de l'agressor.
Intervenció terapèutica amb els maltractadors.
Intervenció psicològica amb les víctimes.
Mitjans de comunicació i violència de gènere.
5. Mòdul V. Nous patrons de violència
a. Violència vial.
b. Violència laboral.
c. Violència intraescolar.
d. A través de les noves tecnologies.
6. Mòdul VI. Altres manifestacions de violència
a. Violència en l'esport.
b. Les bandes urbanes. Especial referència al racisme i a la immigració.
c. Violència en l'àmbit sanitari.
d. El soroll com a delicte mediambiental.
7. Mòdul VII. L'atenció a la víctima del delicte
Legislació autonòmica i estatal
El concepte legal de víctima davant del concepte real. Cas concret de violència de gènere.
La mediació penal.
El dret a la tutela judicial efectiva. L'assistència lletrada. Torn d'ofici. L'assistència jurídica gratuïta.
La responsabilitat civil derivada del delicte: eficàcia del sistema.
La intervenció amb la víctima.
Calendari de classes

Durant el curs s'informarà de les dates en què se celebraran les vuit taules redones i les conferències previstes.
Calendario de clases

Durante el curso se informará de las fechas en las que se celebrarán las ocho mesas redondas y las conferencias previstas.
8. Mòdul VIII. El delinqüent. Règim sancionador. El model de reinserció social
Règim jurídic del detingut.
El sistema de sancions. Suspensió i substitució de la condemna. Règim penitenciari. Beneficis penitenciaris. La reinserció del delinqüent.
Règim sancionador i noves tecnologies. Alternatives sancionadores davant del sistema «juridificat» de control social.
La prevenció de la violència: aprenentatge per a no delinquir.
La transmissió de dades personals. La difusió de llistes de delinqüents. Límits imposats per la LORTAD.
ANNEX II / ANEXO II